recursal/SuperWikiNEXT-32B huggingface dataset:
**Fernande Bochatay** (fødd 23. januar 1946), frå landsbyen Les Marécottes i Salvan i kantonen Valais, er ein sveitsisk, tidlegare skirennar. Ho vann bronsemedaljen i storslalåm under vinter-OL 1968.

Aktiv
-----

Bochatay var debuterte i vinter-OL 1964 i Innsbruck med ein delt niandeplass i storslalåm. Vinteren 1968 var ho i sitt livs form. I januar og februar vann ho tre renn i verdscupen i alpint. Høgdepunktet kom likevel inn i mellom dei tre sigrane, då ho under vinter-OL 1968 i Grenoble fekk bronse i storslalåm bak kanadiske Nancy Greene og franske Annie Famose. I verdscupen i alpint 1968 kom ho på femteplass i samandraget, og vart beste sveitsar. Til saman kom ho sju gongar på pallen i renn i verdscupen (3-2-2).

I 1969 var ein fjerdeplass i storslalåm i Sterzing hennar beste resultat i verdscupen. Etter den sesongen var resultata langt svakare, og Bochatay la opp i 1972.

Verdscupsigrar
--------------

| Dato | Stad | Land | Øving |
| --- | --- | --- | --- |
| 5. januar 1968 | Oberstaufen | Tyskland | Storslalåm |
| 25. januar 1968 | Saint-Gervais | Frankrike | Slalåm |
| 24. februar 1968 | Oslo | Noreg | Storslalåm |

Bakgrunnsstoff
--------------

* 

* (en) Fernande Bochatay – Profil og resultatoversikt hos FIS

* *Denne artikkelen bygger på «Fernande Bochatay» frå Wikipedia på engelsk, den 17. januar 2012.*
Koordinatar: 60°28′6″N 12°2′14″E﻿

Hovudbygning
Stabbur
**Grue prestegard** (Søndre Skulstad) ligg eit par kilometer unna kyrkja, nær den staden der kyrkja stod fram til brannen i 1822. Kyrkja vart oppført på grunnen til prestegarden i mellomlalderen, men kyrkjestaden vart flytta etter brannen.

Hovudbygningen vart oppført i 1775. Det er eit laftebygg i to etasjar, ein typisk embetsmannsgard av si tid. Inngangspartiet vart flytta ved ei totalrenovering i 1960-åra, og det har òg tidlegare på 1900-tallet vore gjort om på bygningen. Omkring 1970 vart den gamle drengstua riven, og ein garasje vart oppført. Hovudbygningen er freda saman med eit stabbur frå 1800-talet som ikke lenger er eigd av Opplysningsvesenets fond.

Fotnotar
--------

1. ↑  Guthe, Andreas Stub, red. (1999). *Grue kirkes brann pinsedag 1822: Et 150 års minne*. s. 3.

Kjelder
-------

* Opplysningsvesenets fond Arkivert 2016-09-19 ved Wayback Machine.
* Grue prestegard i kulturminnesok.no, nettstaden til Riksantikvaren
**Grunnbeløpet i folketrygda** (vanlegvis forkorta til **G**) blir brukt som grunnlag for å rekne ut norske trygde- og pensjonsytingar. Regelverket kan for eksempel seie at ei yting skal vere på 3G, eller at ein person ikkje har rett på ei gitt yting dersom vedkomande har anna inntekt over 2G. G blir også brukt for å rekne ut pensjonspoeng.

Størrelsen på grunnbeløpets blir vedtatt av Stortinget på bakgrunn av forhandlingar i det årlege trygdeoppgjeret. Dette skjedde første gong då folketrygda blei oppretta i 1967. Beløpet blei då sett til 5400 kroner. Seinare er det regulert 1–3 gongar årleg. Frå 1. mai 2008 tilsvarer 1G 70 256 kroner per år.

Stortinget har vedtatt retningsliner for reguleringa av grunnbeløpet. Det er eit mål at beløpet skal ha same utvikling som løn for yrkesaktive, og i perioden 2003-07 var gjennomsnittleg vekst både i G og årsløn for alle grupper 4,2 prosent per år.

Kjelder
-------

* *Denne artikkelen bygger på «Grunnbeløpet i folketrygda» frå Wikipedia på bokmål, den 5. april 2009.*

Bakgrunnsstoff
--------------

* Oversikt over grunnbeløpets nåværende og historiske størrelser Arkivert 2009-02-28 ved Wayback Machine.
**American Meteorological Society** (**AMS**) er ein organisasjon for utvikling, informasjonsformidling og utdanning av meteorologiske og tilknytte oseanografiske og hydrologiske vitskapar. AMS vart skipa i 1919 og har i dag meir enn 11 000 medlemmar som består av yrkesaktive meteorologar, professorar, studentar og vêrentusiastar. Enkelte medlemmar har fått status som «Certified Consulting Meteorologist (CCM)» («sertifisert meteorologkonsulent»),. 

AMD gjev ut ni atmosfæriske og tilknytte oseanografiske og hydrologiske tidsskrift og dekkjer økonomisk meir enn 12 årlege konferansar, samt tilbyr mange program og tenester. 

Hovudkvarteret til AMS ligg i Boston.

Tidsskrift
----------

American Meteorological Society gjev ut følgjande vitskaplege tidsskrift: 

* *Bulletin of the American Meteorological Society*
* *Journal of the Atmospheric Sciences*
* *Journal of Applied Meteorology and Climatology*
* *Journal of Physical Oceanography*
* *Monthly Weather Review*
* *Journal of Atmospheric and Oceanic Technology*
* *Weather and Forecasting*
* *Journal of Climate*
* *Journal of Hydrometeorology*
* *Weather, Climate, and Society*
* *Earth Interactions*
* *Meteorological Monographs*

Kjelder
-------

* *Denne artikkelen bygger på «American Meteorological Society» frå Wikipedia på engelsk, den 28. oktober 2009.*
	+ *Wikipedia på engelsk oppgav desse kjeldene:*

1. ↑  *Directory of Certified Consulting Meteorologists*, arkivert frå originalen 14. mai 2011, henta 28. oktober 2009

Bakgrunnsstoff
--------------

* Heimeside
| Kingston upon Thames  |
| --- |
| Det gamle rådhuset ved marknadsplassenDet gamle rådhuset ved marknadsplassen Det gamle rådhuset ved marknadsplassen |
| Plassering |
| 

Kingston upon Thames is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Stor-London |
| Distrikt | Kingston upon Thames |
| Geografi |
| Koordinatar |  51°25′″N 0°18′″W﻿Koordinatar: 51°25′″N 0°18′″W﻿ |
| Diverse annan informasjon |
| Postnummer | KT1, KT2 |
| Telefon-retningsnummer | 0 20 |
| 
 Commons har multimedium som gjeld: **Kingston upon Thames**
 |

**Kingston upon Thames**, i daglegtale berre **Kingston**, er ein by i England. Han låg tidlegare i grevskapet Surrey, men er no del av Stor-London.

Kingston oppstod som ein marknadsby ved Themsen. I mellomalderen vart saksiske kongar krona der. I dag er han vorte ein forstad til London.

Byen er administrasjonssenter i grevskapet Surrey, etter at dette vart flytta frå Guildford. Det er planar om å flytta administrasjonen til Woking, sidan Kingston ikkje lenger høyrer til Surrey.

På 1900-talet var det omfattande produksjonen av militærfly i Kingston; Sopwith, Hawker-Siddeley og British Aerospace hadde produksjonslokale i byen.

Dei to fremste fotballklubbane i byen er Kingstonian F.C. og AFC Wimbledon.

Kjelder
-------

* *Denne artikkelen bygger på «Kingston upon Thames» frå Wikipedia på bokmål, den 18. juli 2011.*


|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames
* BBC Things
* MusicBrainz (area)

 |
| Kingswood  |
| --- |
| KlokketårnetKlokketårnet Klokketårnet |
| Plassering |
| 

Kingswood is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Gloucestershire |
| Distrikt | South Gloucestershire |
| Geografi |
| Innbyggjarar  - By (2007) | 65 704 |
| Koordinatar |  51°28′″N 2°30′″W﻿Koordinatar: 51°28′″N 2°30′″W﻿ |
| Diverse annan informasjon |
| Postnummer | BS15 |
| Telefon-retningsnummer | 0117 |
| 
 Commons har multimedium som gjeld: **Kingswood**
 |

**Kingswood** er eit byområde i South Gloucestershire i England, ved byen Bristol i vest. Han ligg på begge sider av vegen A420, som går mellom Bristol og Chippenham. Bristol ligg kring 6 km mot vest, og Chippenham 28 km mot aust. Bath ligg 20 km unna. Den vestlege delen av Kingswood glir over i det austlege Bristol og fungerer som ein forstad til byen. 

På 1700-talet var Kingswood ein liten kolgruvelandsby der friluftspreikene til George Whitefield i stor grad påverka John Wesley som grunnla metodismen. Bygginga av mange kapell, Tabernakelet og skular av Whitefield, Wesley og deira følgjesveinar er rekna som ein av faktorane som stod bak veksten til Kingswood.

Kjelder
-------

* *Denne artikkelen bygger på «Kingswood, South Gloucestershire» frå Wikipedia på engelsk, den 12. juli 2011.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames

 |
|  |
| --- |
|  |

 
**Louisiana** (fransk *La Louisiane*, *La Louisiane française*) eller **Fransk Louisiana** var namnet på eit administrativt område i Ny-Frankrike. Under den franske kontrollen frå 1682-1763 og 1800-1803 var området kalla opp etter Ludvig XIV av Frankrike (fransk *Louis*) av den franske utforskaren René-Robert Cavelier, Sieur de la Salle. Det dekte opphavleg eit område som inkluderte det meste av nedslagsfeltet til Mississippielva og strekte seg frå Dei store sjøane til Mexicogolfen og frå Appalachane til Rocky Mountains. Louisiana var r delt i to regionar, Øvre Louisiana (fransk: *Haute-Louisiane*), som starta nord for Arkansaselva og Nedre Louisiana (fransk: *Basse-Louisiane*). Den amerikanske staten Louisiana i dag er kalla opp etter denne historiske regionen, men dekkjer eit langt mindre område enn det opphavlege franske Louisiana gjorde.

Den franske utforskringa av området starta under regjeringstida til Ludvig XIV av Frankrike. Fransk Louisiana var ikkje særleg utvikla på grunn av få folk i område og mangel på økonomiske ressursar. Det franske nederlaget i sjuårskrigen enda med at Frankrike måtte gje frå seg den austlege delen av område i 1763 til sigerherrane Storbritannia, og dei vestlege områda vart gjeven til Spania som kompensasjon for at dei hadde tapt Florida. Frankrike fekk tilbake styret over det vestlege område med den hemmelege San Ildefonso-traktaten i 1800. Napoleon Bonaparte valde å selje område til USA i 1803, og Frankrike var dermed ute av Louisiana for godt. 

Ein del av dette området vart seinare avstått til Storbritannia i Traktaten av 1818. Denne delen ligg nord for den 49. breiddegraden i eit område som i dag utgjer Alberta og Saskatchewan.

Kjelder
-------

* *Denne artikkelen bygger på «Louisiana (New France)» frå Wikipedia på engelsk, den 15. august 2009.*
	+ *Wikipedia på engelsk oppgav desse kjeldene:*

1. 1 2 3  
 "La Louisiane française 1682-1803",
 2002, webpage (in English):
 [
**Øystein Bråten** (fødd 21. juli 1995) er ein norsk freestyleutøvar frå Torpo i Buskerud som tevlar i slopestyle. Han vart olympisk meister i øvinga under Vinter-OL 2018 i Pyeongchang og gjekk i 2017 til topps i Vinter X-games i Aspen i USA.

Karriere
--------

Bråten deltok i Vinter-OL 2014 i Sotsji der han vart tiandemann i slopestyle. Under X-games 2016 i Aspen kom han på bronseplassen i same øvinga. Vinteren 2017 lukkast han vinne slopestyle i X-games både i Aspen og i Hafjell i Øyer kommune. OL-sesongen 2018 tok han i Aspen sølvmedaljen i så vel slopestyle som luftsvev (big air), i begge tevlingane møtte han sin overmann i svenske Henrik Harlaut. Under Vinter-OL 2018 i Pyeongchang smelte Bråten til med med 95 poeng i den fyrste omgangen, noko som gav han gullmedaljen i slopestyle.

Kjelder
-------

* *Denne artikkelen bygger på «Øystein Bråten» frå Wikipedia på bokmål, den 19. februar 2018.*

Bakgrunnsstoff
--------------

* «Øystein Bråten» (på engelsk). Olympedia. Henta 4. februar 2022.
**Frankisk** er ei gruppe germanske språk eller dialektar som blei tala i Frankarriket i noverande Nord-Frankrike og det tyske Rhinlandet frå 300- til 700-talet.
Språket er lite dokumentert, men danna opphav for mange lånord i gammalfransk. Frankiske dialektar tala i Nederlanda utvikla seg til gammalnederlandsk, som utvikla seg til mellomnederlandsk på 1100-talet.

Ubtreiinga til frankarane kring 475.
Kopi av runene i Bergakker-inskripsjonen.
Det rekonsturerte frankiske namnet for frankisk er \**frenkisk*. 
Frankisk som tala før karolingartida er hovudsakleg rekonstruert frå gammalfranske lånord og frå gammalnederlandske nedteikningar frå 500- til 1100-talet. Ein runeinskripsjon på ei sverdslire, Bergakker-inskripsjonen frå ca. 425–450, kan vera eit døme på frankisk. Eit anna er ei formulering frå Den saliske lova frå tidleg 500-tal, brukt til å fri ein liveigen:

*Maltho thi afrio lito*
Eg seier, eg frir deg, halv-frie.
Desse språkdøma er også blitt kalla gammalnederlandske.

Merknadar
---------

1. ↑  Engelsk omsetjing: I say, I free you, half-free.

Kjelder
-------

Fotnotar

1. ↑  Willemyns, Roland (11. april 2013). *Dutch: Biography of a Language*. OUP USA. s. 5. ISBN 9780199858712.
2. ↑  Tor, D. G. (20. oktober 2017). *The ʿAbbasid and Carolingian Empires: Comparative Studies in Civilizational Formation* (på engelsk). BRILL. ISBN 9789004353046.

* *Denne artikkelen bygger på «Frankish language» frå Wikipedia på engelsk, den 4. september 2018.*


|  |  |
| --- | --- |
| Autoritetsdata | 
* WorldCat
* LCCN
* BNF
* BNF (data)
* SUDOC

 |
Holtet *s*ett frå lufta. Kongsveien kjem opp frå byen i nedre venstre kant i biletet og slynger seg som ein S gjennom den sentrale busetnaden på Holtet før han møter Raschs veg som forsvinn opp i øvre kant i biletet og Ekebergveien som går vidare mot Nordstrand øvst i høgre kant i biletet.
Holtet «sentrum», der Ekebergbanen kryssar Kongsveien. Til høgre den gamle bevaringsverdige stasjonsbygninga.
**Holtet** er ein av grunnkretsane i Oslo og er eit senter i den tidlegare bydelen Ekeberg-Bekkelaget, no innlemma i Bydel Nordstrand. Det vert rekna som sentrum i strøket Bekkelaget. Området er eit trafikknutepunkt, der Ekebergbanen kryssar Kongsveien, og der Kongsveien møter Ekebergveien og Raschs veg. Her ligg òg Bekkelaget skule samt Holtet vidaregåande skule. I området er det òg ein del verksemder, mellom anna dagligvarebutikkar med delikatessar, blomar, klede, jernvarer, elektrisk, kafé, storkiosk og gatekjøkken.

Området har namnet sitt etter Holtet gard, som låg vest for dagens senter. Gardens våningshus er bygt i nybarokk/jugendstil, og står i Holtveien 9. Huset vart frå 1924 nytta som direktørbustad for Ekebergbanen, og vert i dag brukt som eldresenter/grendehus.

Lenger nord i området, nærare Brannfjell skule, ligg Holtet hageby, som faktisk ligg på grunn som har tilhøyrt Ekeberg og ikkje Holtet gard. Denne hagebyen består av 180 bustadar fordelt over 59 hus, bygde for Fagforeningenes Kooperative Bustad og Byggelag i 1925–31.

Referansar
----------

1. ↑  Bekkelagshøgda Lokalhistoriske Forening om Holtet gård
2. ↑  Husbanken: Holtet Hageby[*daud lenkje*]
**Sør-Vågsøy** er ei tidlegare sjølvstendig kommune i Sogn og Fjordane fylke, frå 1837 del av Selje formannskapsdistrikt.

1. januar 1910 blei Sør- og Nord-Vågsøy skilt ut som eigne kommunar frå Selje. Sør-Vågsøy hadde ved delinga 1517 innbyggarar.

1. juli 1921 blei garden Blesrød i Nord-Vågsøy overført til Sør-Vågsøy kommune, utan faste innbyggjarar.

1. januar 1964 blei Sør-Vågsøy, Nord-Vågsøy og delar av Davik og Selje kommunar slått saman til den nye Vågsøy kommune. Sør-Vågsøy hadde ved samanslåinga 3926 innbyggarar.

I Sør-Vågsøy finn ein bygdene Holvik, Vågsvåg, Torskangerpoll, Færestrand og Oppedal.

### Folketalsutvikling

**Folketalsutvikling for tidlegare Sør-Vågsøy kommune frå 1910 til 1964:**

| 1.1.1910 | 1.12.1920 | 1.12.1930 | 3.12.1946 | 1.1.1951 | 1.1.1961 | 1.1.1964 |
| --- | --- | --- | --- | --- | --- | --- |
| 1517 | 2102 | 2436 | 2837 | 3075 | 3896 | 3926 |
|

Arkiv frå Sør-Vågsøy kommune henta frå Arkivportalen.no
-------------------------------------------------------

Kommunale arkiv:

* Fattigstyret. Frå Arkivportalen.no
* Formannskapet. Frå Arkivportalen.no
* Måløy realskule. Frå Arkivportalen.no
* Skulestyret. Frå Arkivportalen.no

Privatarkiv

Fotnotar
--------

1. 1 2 3 4  Dag Juvkam: *Historisk oversikt over endringer i kommune- og fylkesinndelingen*. Statistisk sentralbyrå 1999. s. 53-56
2. ↑  Statistisk årbok for kongeriket Norge 40de årgang, 1920 (Det statistiske centralbyrå, 1921)
3. 1 2  Statistisk årbok for Norge 69. årgang, 1950 (Statistisk sentralbyrå, 1950)
4. 1 2  Folkemengd i Vågsøy/Sør-Vågsøy 1. januar kvart år frå 1951, frå Statistisk sentralbyrå

|  |  |
| --- | --- |
| Autoritetsdata | 
* Store norske leksikon

 |
**Øyratinget** eller **Øratinget**, bokmål òg *Øretinget*, var eit tingsete i Nidaros (Trondheim), ved utløpet av Nidelva. Harald Hårfagre vart teken til konge her. Under Harald Hardråde fekk kongshylling på Øyratinget riksomfattande verknad. Frå 1204 måtte kongen sverje kongseida på skrinet til Heilag-Olav. Øyratinget vart flytt til Domkyrkjegarden.

Dei trøndske fylka
------------------

Dei fire inntrøndske fylka var

1. **Sparbyggjafylki** - seinare Steinkjer og Snåsa.
2. **Eynafylki** - seinare Beitstad, Inderøy og Verran.
3. **Verdølafylki** - seinare Verdal.
4. **Skeynafylki** - seinare Skogn, Ytterøy og Mosvik.

Dei fire utrøndske fylka var

1. **Stjørdølafylki** - seinare Stjørdal, Meråker, Klæbu, Selbu og Tydal.
2. **Strindafylki** - seinare Strinda, Leksvik, Frosta og Åsen.
3. **Gauldølafylki** - heile Gauldal.
4. **Orkdølafylki** - heile Orkla med Børsa, Skaun og Byneset.

Uttrønderane sin tingstad var på Øyra (Øra) ved elveosen til Nidelelva ved garden Lade. Namnet Lade er avleia frå lasteplass, opplagsstad eller marknadsstad. Inntrønderane heldt sitt tilsvarande ting ved Mære i Sparbu. Etter kvart vart denne samanslutninga utvida. Uttrønderane og inntrønderane slutta seg saman til eit lovsamband, og Øyratinget vart då sams for heile Trøndelag.

Kjelde
------

* Henry Røsoch, *Trondheims historie*, utgitt i 1939 av Trondheim kommune på F. Bruns Bokhandel forlag.
**Holtermann** er ei norsk slekt med opphav i Tyskland. I 1673 innvandra *Henrich Holtermann* (1650–1730) til Noreg og tok borgerskap i Bergen 9. august 1676. To av hans søner var *Carsten Holtermann* (1680–1757), gift med Sara Davidsdtr Faye,; og *Henrik Holtermann* (1683–1728). Carsten tok borgerskap i Bergen 1704 (med yrke skipper), medan broren Henrik/Henrich («kjøbmand») tok borgarskap i Bergen i 1706. 

Henrik Holtermann (1683-1728) fekk borgarskap som kjøpmann i Bergen, men budde på Gamlem og var gift med Meine Stokberg. Det var på denne tida ingen kjøpstad på Sunnmøre, Henrik Holtermann var ein såkalla «uteliggar» ved at han hadde løyve til å ligge ute i distriktet (i såkalla «kræmmerleier») og handle med bøndene der. Henrik Holtermann åtte Brunholmen 1708-1727 (enka Mein Stochberg kjøpte i 1730 Djuvika og flytta dit). Brunholmen var ein liten handelsstad ved «Ålesundet» og vart seinare sentrum i den nye byen Ålesund. Sonen Hans Holtermann etablerte seg som handelsmann same stad. Dottera Anna Bagge Holtermann var gift med handelsmannen Iver Jørgensen Høgh i Vegsund.

Kjende Holtermann
-----------------

Mellom kjende medlemmar av slekta finn ein fleire eigarar av Austrått og Rein kloster.

* handelsmannen Hans Holtermann kjøpte Austrått i 1760 og eigedommen vart verande i familien i over 100 år.
* offiseren Reidar Holtermann
* politikaren Christian Holtermann Knudsen
* arkitekten P.H. Holtermann

Kjelder
-------

1. ↑   lest på nett 16. mars 2013.
2. ↑  Digitalarkivet, Borgerskap i Bergen 1600-1751, oppslag på «Holterman», 16.mars 2013.
3. ↑  Digitalarkivet, Døypte i Bergen 1668-1815, Carsten Holtermann og Sara Davidsdtr Faye oppført med minst 2 barn.
4. ↑  Ekroll, Knut (1918): Brunholmen i Aalesund og kongeparrets opphold der 1733. *Tidsskrift for Sunnmør Historiske lag.* 1916-1917. 8-9de aargang. Utgitt i Aalesund.
5. ↑  Dale, Bjørn Jonson (1987): «Borgarsetet Brunholmen». I *Brunholmen og Molja* (red av Kjell Skorgevik), Aalesunds Museums skrift nr 16.
| Dallas |
| --- |
| Horisonten til DallasHorisonten til Dallas |
| Styresmakter |
| LandDelstatFylke | USATexasDallas County, Collin, Denton, Rockwall og Kaufman County |
| Mayor | Eric Johnson Sjå dette på Wikidata |
| Geografi |
| Flatevidd - By |  997,1 km² |
| Innbyggjarar  - By    - folketettleik | 1 213 825   1364/km² |
| Tidssone | CST (UTC-6) |
| Diverse anna |
| **Nettstad:** www.dallascityhall.com |
| Plassering |
| Plassering av  DallasPlassering av Dallas |

**Dallas** er ein av dei ti største byane i USA og er hjartet i det største byområdet i Texas. Det er òg fylkessete for Dallas County og ein liten del av byen går inn i nabofylka Collin, Denton, Rockwall og Kaufman County. Dallas er oppkalla etter USAs 11. visepresident George M. Dallas.

Dallas er den største byen i metropolen Dallas/Fort Worth (DFW) i det nordlege Texas. I følgje folketeljinga i 2000 har Dallas 1 188 580 innbyggarar, og DFW hadde 5 222 000 innbyggarar. Dette gjer DFW til den femte største byen i USA, og ein av dei 50 største metropolane i verda.

Bakgrunnsstoff
--------------

* Offisiell nettstad Edit this at Wikidata

 Commons har multimedium som gjeld: **Dallas**

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* SUDOC
* NLA
* NKC

 |
Bassett's vingummi
**Vingummi** er ein type godteri. Det består av mange små bitar som kjem i forskjellige smakar, fargar og fasongar. Vingummigodteri kan både vere mjuk og litt hardare, men aldri så hardt at dei ikkje kan tyggast.

Vingummi vert laga av sukker, vatn, gelatin og sitronsyre. Farge og smak blir tilsett mot slutten av prosessen, og vingummimassen treng eit døgn eller to på å stivne etter at bitane er støypte. På tross av namnet er det ikkje vin eller anna alkohol i vingummi.

Nokre kjende vingummivaremerke i sal i Noreg er britiske Bassett's (ein del av Mondelēz International), tyske Haribo og danske BonBon.

Galleri
-------

* Godteriblandinga Hurlumhej Mix frå BonBon.Godteriblandinga Hurlumhej Mix frå BonBon.
* Gummibjørnar.Gummibjørnar.
* Haribo Roulette.Haribo Roulette.

Referansar
----------

1. ↑  Lotus, Sumo (1996). *Drops-kokeboken*. Termer. s. 55-57.

* *Denne artikkelen bygger på «Vingummi» frå Wikipedia på bokmål, den 2. juli 2023.*


|  |  |
| --- | --- |
| Autoritetsdata | 
* GND

 |
**Søre Stokken** er den sørlegaste garden i Fitjar kommune. Neset som garden ligg på vert på Stord kalla Nordstokken, i motsetnad til neset Sørstokken, der Stord lufthamn, Sørstokken ligg. Dei to nesa dannar innløpet til Dåfjorden og her går kommunegrensa mellom Fitjar og Stord kommune. 

Sjølve garden grensar til Stokksundet i vest og Dåfjorden i aust, medan gardane Hovstad og Tislavoll ligg i nord. 

Dåfjord verft ligg på området.

Historie
--------

Garden er ikkje gammal og var truleg først eit husmannsplass under Tislavoll. Garden vart truleg ein eigen gard tidleg på 1600-talet. Midt på 1600-talet låg garden øyde. 

Den første brukaren som er nemnt på garden var Tarald i 1657, som då var husmann.

Namn
----

Det er usikkert kva som er opphavet til namnet, men både Søre Stokken, Stokken i Stord kommune, som ligg kring 3 km lenger sør og Stokka i Bømlo kommune kan alle ha fått namn etter Stokksund, som er langt og beint og kan likne på ein stokk. Dette er derimot ei uvanleg samanlikning, og andre sund som heiter Stokksund er ikkje beine. Sundet har truleg fått namn etter stokkar som vart sett opp som seglmerke eller liknande. 

Gardsnamnet vart skrive Stoechen, Stoechenn, Stochen, Nord Stochen, Søre Stochen, Søre Stochen, Sør Stochen, Søre Stokken og Søndre Stokken. Daglegnamnet er Søre Stokkjen.

Kjelder
-------

* Simon Steinsbo (1986). *Fitjar bygdebok - Gards- og ættesoge* **1**. Fitjar.
* Stokken på norgeskart.no
Koordinatar: 32°35′25″N 35°04′39″E﻿

**Dalia** (דַּלִיָּה) er ein kibbutz nord i Israel. Han ligg i Galilea kring 30 km søraust for Haifa, og høyrer til Megiddo regionale kommune. I 2006 hadde han eit folketal på 737.

Historie
--------

Kibbutzen Dalia vart skapt då to samfunn knytt til Hashomer Hatzair slo seg til. Den første kibbutzen BaMa'ale, bestod av medlemmar frå Romania og Transilvania. Mange av dei fekk opplæring i jordbruk og industri i heimlanda sine, før dei emigrerte. Dei første immigrantane kom til Israel i 1933, og heldt seg hovudsakleg i Magdiel og Kfar Malal i Hadar Ramatayim. Dei arbeidde med jordbruk og forskjellige andre jobbar medan dei venta på løyve frå Jewish Agency til å slå seg ned permanent. Den andre kibbutzen, BaMifne i Karkur, bestod av medlemmar frå Tyskland. Før dei emigrerte, fekk dei fleste opplæring i jordbruk i Danmark, medan andre hadde studert i Tyskland, Frankrike og England. Dei første medlemmane immigrerte i 1933, medan andre kom til Bamifneh, busetnaden der dei ønskte å grunnleggje den nye kibbutzen sin. Avgjersla om å slå saman dei to kibbutzane vart gjort av leiinga av Hashomer Hatzair den 26. april 1939. Fleire dagar seinare, den 1. mai, slo dei to kibbutzane seg ned i Ramat Menashe for å byggje ein sjølvstendig kibbutz. I 1947 hadde landsbyen 320 innbyggjarar.

Kjelder
-------

* *Denne artikkelen bygger på «Dalia (kibbutz)» frå Wikipedia på engelsk, den 15. mars 2015.*
	+ *Wikipedia på engelsk oppgav desse kjeldene:*

1. ↑  Jewish National Fund (1949). *Jewish Villages in Israel*. Jerusalem: Hamadpis Liphshitz Press. s. 29.

Bakgrunnsstoff
--------------

Offisiell nettstad

| * v
* d
* e
Megiddo regionale kommune |
| --- |
| Kibbutzim | Dalia**·** Ein HaShofet**·** Gal'ed**·** Givat Oz**·** Hazorea**·** Megiddo**·** Mishmar HaEmek**·** Ramat HaShofet**·** Ramot Menashe |
| Moshavim | Midrakh Oz |
| Felleskap | Ein HaEmek**·** Eliakim |
| Moshavot | Yokneam Moshava |



|  |  |
| --- | --- |
| Autoritetsdata | 
* VIAF
* GND
* GeoNames

 |
|  |
| --- |
| **Vinhegre** |
| VinhegreFoto: Charles LamVinhegreFoto: Charles Lam |
|
| **Utbreiing og status** |
| **Status i verda:** LC LivskraftigUtbreiinga av vinhegre Utbreiinga av vinhegre |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Pelikanfuglar Pelecaniformes |
| **Familie:** | Hegrefamilien Ardeidae |
| **Slekt:** | *Ardeola* |
| **Art:** | **Vinhegre** *A. bacchus* |
|
| **Vitskapleg namn** |
| ***Ardeola bacchus***Bonaparte, 1855 |

**Vinhegre** (*Ardeola bacchus*) er ein fugl i hegrefamilien som lever i hovudsakleg Aust-Asia sommarstid og overvintrar i Søraust-Asia.

Skildring
---------

Vinhegre i vinterdrakt.
Dette er ein liten hegre, ca. 42-52 centimeter i kroppslengd og han veg rundt 300 gram. I hekkedrakta har vinhegren ei karakteristisk djup raudbrun farge på hovud, hals og framkropp, men strupen er kvit. Både underside bak brystet, rygg og venger er kvite med oversida dekt av lange svarte fjørduskar som rekkjer heilt bak til halen. Auga er gule, nebbet gult til oransje med ein svart spiss. Beina er gule. Hofuglar kan vere litt bleikare i farger. Vinterdrakta er kvit med lysbrune, grove striper på hovud, hals og bryst og dei mørke fjørene på oversida er lys brune. Undersida av kropp og venger er framleis kvite, oversida av vengene mest kvite.

Leveområdet for denne hegrearten er opne sumpar, langs elvebreidder ut i salt miljø inkludert mangrovar. Dei kan beite i opp til 1450 moh. men kan treffast mykje høgare på streif og over 4000 moh. under trekket. Føda er fisk og andre vasslevande dyr, inkludert froskar. Hekkeområdet er austre og nordaustre Kina, Korea-halvøya, litt inn i søraustlegaste Russland og i Japan. Dei trekker sørover og overvintrar på Malayahalvøya, i Indokina, på delar av Sumatra og Borneo og nordaust til og med Ryukyuøyane. Det er overlapping mellom hekkeområde og vinterkvarter i sørlegaste Kina.

I Noreg finst ein godkjent registrering av vinhegre i Stranda kommune i 1973, dessutan er eit individ fotografert ved Mandal i 2016.

Populasjonen er estimert til under ein million individ og er trudd å vere stabil. Arten er klassifisert som globalt livskraftig.

Kjelder
-------

Referansar

1. 1 2  Martínez-Vilalta, A. Motis, A. & Kirwan, G.M. (2017) *Chinese Pond-Heron (Ardeola bacchus)* I: del Hoyo, J. Elliott, A. Sargatal, J. Christie, D.A. & de Juana, E. (red.) (2016). Handbook of the Birds of the World Alive. Lynx Edicions, Barcelona. Henta den 8. desember 2017
2. ↑  «Artsobservasjoner - rapportsystem for arter i Norge». Henta 8. desember 2017.
3. ↑  BirdLife International (2017). *Ardeola bacchus*. IUCN Red List of Threatened Species. Version 2017.2. Henta 8. desember 2017

Bakgrunnsstoff
--------------

 Commons har multimedium som gjeld: **Vinhegre**
Koordinatar: 57°14′11.638″N 12°6′53.078″E﻿

Vinterbilde frå Bua
**Bua** er ein tettstad i Varbergs kommun i Hallands län i Sverige. I 2005 hadde tettstaden 1 792 innbyggjarar, og eit areal på 1,28 km². Bua ligg ytterst ved kysten, cirka 20 kilometer nord for Varberg, og 5 km vest for Väröbacka.

Staden var opphavleg eit fiskevær, og det er enno eit av dei største i lenet. I Bua ligg ein sjøredningsstasjon, der redningskryssaren *R/K Odd Fellow* er stasjonert. 

Tre kilometer nord for Bua ligg Ringhals kärnkraftverk. Like sør for byen ligg Södra Cell Värös store anlegg, som produserer papirmasse og saga trelast. Spillvarme frå Södra Cell forsyner byen Varbergs fjernvarmesystem med varmvann.

Kjelder
-------

* *Denne artikkelen bygger på «Bua» frå Wikipedia på bokmål, den 30. juni 2012.*
	+ *Wikipedia på bokmål oppgav desse kjeldene:*

1. ↑  Tätorter; arealer, befolkning 2005, befolknings- og arealfakta frå SCB, oppdatert 11. mars 2008.

Bakgrunnsstoff
--------------

* Bua kyrkje[*daud lenkje*]
* Ringhals

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |
| **Sørarnøya** |
| --- |
| Sørarnøya i juni 2007
Foto:
Lars Røed HansenSørarnøya i juni 2007
Foto:
Lars Røed Hansen
 |
| Geografi |
|  |
| **Stad** | Salten |
| **Koordinatar** | 67°8′7″N 13°57′29″E﻿Koordinatar: 67°8′7″N 13°57′29″E﻿

 |
| **Areal** | 4 km²

 |
| **Høgaste punkt** | Storåsen (52 moh.)
 |
| Administrasjon |
| **Land** | Noreg Noreg |
| **Fylke** | Nordland

 |

**Sørarnøya** er ei øy i Gildeskål kommune i Nordland. Sørarnøya er knytt til Nordarnøya med bru, men ingen av øyane har fastlandssamband. Den enklaste måten å komme seg til Sørarnøy på er med hurtigbåt eller ferje. Arnøysundet går mellom dei to øyane. 

Det er bur om lag 250 innbyggjarar på øyane. Det er to daglegvarebutikkar på Sørarnøy. Det er bussamband mellom Sør- og Nord-Arnøy om lag to gonger kvar dag, og enkelte veker er det skulekøyring mellom øyane. Sør-Arnøy, på austsida av Sørarnøya, er den einaste busetnaden på øya.

Storåsen er den høgaste åsen på Sørarnøy med 52 moh. Postnummeret til Sørarnøy er 8135 SØRARNØY.

|  |  |
| --- | --- |
| Autoritetsdata | 
* Store norske leksikon
* GeoNames

 |
|  |
| --- |
| Linjer i London Underground |
| 

|  |  |
| --- | --- |
|   | Bakerloo |
|   | Central |
|   | Circle |
|   | District |
|   | Hammersmith & City |
|   | Jubilee |
|   | Metropolitan |
|   | Northern |
|   | Piccadilly |
|   | Victoria |
|   | Waterloo & City |
|   |
|   | Docklands Light Railway |
|   | London Overground |

 |

**Bakerloo-linja** er ei linje i London Underground. Den går på djupt nivå, frå det søraustlege til det nordvestlege London. Opphavleg heitte linja *Baker Street and Waterloo Railway*, men samantrekkinga til Bakerloo blei så vanleg at ein skifta det offisielle namnet. Farga for linja på undergrunnskartet er brun. 

Linja køyrer parallelt med London Overground-tog frå Queen's Park til Harrow & Wealdstone (*Watford-DC-linja*). Fram til 1982 gjekk den heilt til Watford Junction, før Stonebridge Park blei ny endestasjon. Etter dette blei linja igjen forlenga til Harrow & Wealdstone, som er endestasjon i dag. I sør snur toga ved Elephant & Castle.

Frå 1939 til 1979 høyrde til strekninga mellom Baker Street og Stanmore Bakerloo-linja, til den blei utskilt som ei eiga linje, Jubilee. 

Det blei i 1949 føreslått å utvida den sørlege delen til Camberwell, men dette blei droppa i 1951.

Kart
----

Kart over Bakerloo-linjaKart over Bakerloo-linja

Stasjonar
---------

*Frå nord til sør*

|  |  |
| --- | --- |
| **Utandørsstasjonar*** Harrow & Wealdstone
* Kenton
* South Kenton
* North Wembley
* Wembley Central
* Stonebridge Park
* Harlesden
* Willesden Junction
* Kensal Green
* Queen's Park
 | **Innandørsstasjonar*** Kilburn Park
* Maida Vale
* Warwick Avenue
* Paddington
* Edgware Road
* Marylebone
* Baker Street
* Regent's Park
* Oxford Circus
* Piccadilly Circus
* Charing Cross
* Embankment
* Waterloo
* Lambeth North
* Elephant & Castle
 |

Bakgrunnsstoff
--------------

* Nettside om Bakerloo-linja frå TfL

Kjelder
-------

* *Denne artikkelen bygger på «Bakerloo-linja» frå Wikipedia på bokmål, den 24. mai 2008.*
Koordinatar: 59°55′24.060″N 10°44′7.0224″E﻿

Dalsbergstien sett austover frå Pilestredet.Krysset der Waldemar Thranes gate går ut frå Dalsbergstien. Waldemar Thranes gate er gata som går rett fram, medan Dalsbergstien, som er å sjå heilt i framgrunnen, går ned til høgre attom treet som ei underordna sidegate fram til Ullevålsveien. Bygningen til venstre i framgrunnen er Dalsbergstien 3, der Ruth Maier budde.
**Dalsbergstien** er ei gate (ikkje ein stig) i Bydel St. Hanshaugen i Oslo som går vestover ut frå Ullevålsveien der Bjerregaards gate går austover. Ut frå Dalsbergstien går Waldemar Thranes gate nordaustover. Krysset mellom desse to gatene er no utforma slik at Dalsbergstien på strekninga herfrå og nordvestover til Sofies plass på Bislett i praksis framstår og fungerer som ein del av Waldemar Thranes gate, som er ei hovudtrafikkåre på strekninga mellom Bislett i vest og stroka aust for Akerselva. Frå Sofies plass, som Dalsbergstien passerer på sørsida, går gata vestover og munnar ut i Pilestredet på nordsida av det som opphavleg var bygningane til Frydenlunds Bryggeri. Bygningane vart overteke av Høgskolen i Oslo etter at bryggeriet vart lagt ned, og er no i bruk av Oslo Met, det andre universitetet i Oslo-området som høgskolen med tida utvikla seg til å verte. Gata er elles prega av bustadblokker frå 1880-åra, med innslag av eit par bygningar frå 1984 og 2008.

Der Waldemar Thranes gate går ut frå Dalsbergstien, ligg Dalsbergstien 3, som i si tid var eit pensjonat for unge kvinner. Her budde Ruth Maier, venninna til lyrikaren Gunvor Hofmo. Ruth Maier vart arrestert av norsk politi under andre verdskrigen, og saman med fleire hundre andre norske jødar overgjeve til den tyske okkupasjonsmakta, som 26. november 1942 sende dei frå Oslo med skipet «Donau» til døden i Auschwitz. I fortauget framfor inngangen til bygningen i Dalsbergstien 3 er det sett ned ein «snublestein» med innskrift til minne om Ruth Maier.

Dalsbergstien er ein gamal veg. Gata har namn etter feiarinspektøren og snikkarmeistaren Jens Dauelsberg (1748-1813), som eigde Dauelsbergløkka. Namnet på gata seier såleis ikkje noko om terrengtilhøva på staden.

Kjelder
-------

* Knut Are Tvedt, Oslo byleksikon, femte utgåva, Oslo 2010, side 133, ISBN 978-82-573-1760-7

|  |  |
| --- | --- |
| Autoritetsdata | 
* Lokalhistoriewiki
* SSR (namn)

 |
**Søre-Vartdal** er ein matrikkelgard i Ørsta kommune. Han ligg ved Vartdalsfjorden, ned mot utlaupet av Storelva. Innmarka til Vartdal-garden grensar mot matrikkelgardane Sætre, Øyane og Remen. Bytelinene mellom Øyane og Søre-Vartdal vart endeleg fastsett i 1798.

Garden, som til dagleg vert kalla Vartdal, men skriven for Søre-Vartdal for å skilje han frå den andre Vartdal-garden (Nøre-Vartdal), er nemnd fyrste gongen i 1520. Garden er likevel mykje eldre. I 1603 hadde garden tre brukarar. På 1600-talet og 1700-talet hadde Søre-Vartdal fire, og tidvis fem, bruk. Etter 1800 var garden delt i fire. Garden vart utskift i 1824. Innmarka vart då delt i 44 teigar, og fordelt på dei fire bruka.

I fyrste delen av 1700-talet tok Søre-Vartdal seterhamning i Skorgedalen, og Skorgestøylen vart bygd. Denne var i drift til 194?

Klyngjetunet i Vartdal stod der Pegarden ligg. Natta mellom 11. og 12. desember 1877 brann klyngjetunet. Berre ei løe og ei kårstove stod att. Ei utskifting hadde teke til same sommaren og vart fullførd året. Tre av dei fire bruka flytta til nye tufter. På alle bruka vart det bygd nye hus.

All busetnaden låg tidlegare vest for Storelva som renn gjennom Årsetdalen. Ein del av bømarka til Vartdal-garden låg (og ligg) på austsida av Storelva, og frå 1910-talet kom busetjing i gang på denne. I dag er det fleire bustadhus i Vartdal-garden aust for Storelva, enn vest for.

I 1900 hadde Vartdal-garden seks bruk. Ut gjennom mellomkrigstida kom fem bruk til, slik at det ei tid var elleve bruk i drift i Søre-Vartdal. I 2010 er eit av gardbruka i drift som jordbrukseigedom.

### Folketal:

* 1801: 27 – (5 heimar)
* 1865: 37 – (4 heimar)
* 1900: 55 – (5 heimar)

Kjelder
-------

* Buset, Johannes: *Vartdalssoga. Første bandet*. 1964
* Grøvik, Ivar: *Vartdalssoga. II*. 1983
* Folketeljingar for 1801, 1865 og 1900
Eit Catalina sjøfly
**Vingtor luftveier** vart skipa våren 1946 av ei gruppe menn som hadde gjort teneste i det norske Luftforsvaret under den andre verdskrigen. Selskapet etablerte seg på flyplassen på Torp som var bygd i okkupasjonstida, og seinare kalla Sandefjord lufthamn, Torp. Ein av stiftarane hadde vore medlem i den norske 333. skvadron i Storbritannia under krigen, der skvadronen sitt første catalinafly fekk namnet «Vingtor», noko som kan forklara namnevalet på det nye selskapet.

Etter krigen vart eit stort tal allierte fly frå andre verdskrig lagt ut for sal til ein høvesvis rimeleg pris. Dette freista ein del til å starta eiga flyverksemd.

Selskapet fekk ei kort levetid og søkte forgjeves om konsesjon på å fly regulære ruter i Noreg, noko det aldri fekk. I løpet av den korte levetida til selskapet opererte det to maskinar av flytypen Consolidated PBY Catalina Mk.IVb. Kjenneteikna for dei to maskinane var LN-OAR og LN-OAP.

Selskapet gjennomførte nokre flygingar med passasjerar til Nord-Noreg med catalinaflya. Men etter eit havari med den eine catalinamaskinen, LN-OAR i Svolvær 5. august 1947, fekk selskapet mellombels inndrege driftsløyvet, og gjekk seinare konkurs. Ingen menneskeliv gjekk tapt, flyet vart seinare heva frå ca. 190 metes djup, men vart kondemnert.

Den gjenverande catalinamaskinen, LN-OAP, vart selt til Luftforsvaret der den vart brukt fram til han havarerte den 28. mars 1954 i samband med postflyging til Bjørnøya, kjent som Bjørnøya-ulukka.

Kjelder
-------

* *Denne artikkelen bygger på «Vingtor Luftveier» frå Wikipedia på bokmål, den 29. september 2018.*

Referansar
1. ↑  Catalina ulukka.
2. ↑  Godt bergingsarbeid.

Bakgrunnsstoff
--------------

* Bilete av LN-OAP, digitaltmuseum.no, henta 30. september 2018
Budapestkake
**Bakelse** er eit svensk ord for bakverk i porsjonsstorleik med fyll. Det skil seg frå *tårta*, ei større kake som består av fleire porsjonar. 

Ordet «bakelse» kjem frå nedertysk *backels(e)* som betyr bakverk eller noko som er bakt. Norsk «bakkels» har same avleiing, men ei noko anna tyding.
Bakelse fekk ikkje si noverande tyding som sukkerbrød før på 1600-talet.

Omgrepet blir brukt om samansatte bakverk som består av fløyte- eller smørkrem, frukt eller syltetøy og ein botn laga av deig. Kjeks eller fruktdessertar er ikkje rekna som bakelse, sjølv om dei inneheld nokre av dei same ingrediensane og blir laga i porsjonsstorleik.

Manga typar bakelse har namn etter kjende personar eller hendingar, til dømes Gustav Adolf-bakelse til minne om kong Gustav II Adolf
eller Estelle-bakelse etter prinsesse Estelle av Sverige.
Andre døme på bakelse er fastelavnsbolle, petit-chou, napoleonskake, Sarah Bernhardt-bakelse, nationaldagsbakelsen, runebergstårta og budapestbakelse.

Kjelder
-------

1. ↑  *bakelse | SO | svenska.se* (på svensk), henta 19. mai 2019
2. ↑  *bakelse | SAOB | svenska.se* (på svensk), henta 19. mai 2019
3. 1 2 3  «Bakelse». Arkivert frå originalen 31. oktober 2016.
4. ↑  «Våra produkter», *www.lanemokonditori.se*, arkivert frå originalen 19. mai 2019, henta 19. mai 2019

* *Denne artikkelen bygger på «Bakelse» frå Wikipedia på bokmål og «Bakelse» frå Wikipedia på svensk, den 19. mai 2019.*


|  |  |
| --- | --- |
| Autoritetsdata | 
* BNF
* BNF (data)

 |
**Øystein Hedstrøm** (fødd 7. august 1946) er ein politikar og tannlækjær frå Moss. Han representerte Østfold fylke og Framstegspartiet på Stortinget i perioden 1989-2005.

Hedstrøm vart utdanna tannlækjar i 1972, og arbeidde i den offentlege tannhelsetenesta i Rakkestad frå 1972 til -81. Sidan hadde han eigen prakis som tannlækjar.

Hedstrøm var medlem av Anders Langes Parti frå dette vart stifta i 1973. Han var aktiv lokalpolitikar i Rakkestad og sat nokre år i kommunestyret. Perioden 1987-91 var han medlem av fylkestinget i Østfold. Ved stortingsvalet 1989 vart han innvald på Stortinget for Framstegspartiet i Østfold, og vart seinare attvald tre gongar. Han var medlem av energi- og industrikomiteen i sin fyrste stortingsperiode. Sidan 1993 var han med i næringskomiteen, frå 1997 til 2005 som nestleiar.

Gjennom 1990-åra vart Hedstrøm kjend som ein kvass kritikar av den dåverande immigrasjonspolitikken, og hevda synspunkt som både møtte mykje motbør og fekk støtte. I 1995 vart han fjerna frå posisjonen som partiet sin talsmann i innvandrarspørsmål, etter å ha delteke på eit hemmeleg møte i Oslo. Leiinga i Framstegspartiet såg seg då ikkje tent med å la Hedstrøm ha denne posisjonen, då det mellom anna kom fram at høgreekstreme grupper stod bak møtet.

Kjelder
-------

* *Denne artikkelen bygger på «Øystein Hedstrøm» frå Wikipedia på engelsk, den 28. juni 2013.*
**Bakersjøen** (engelsk *Baker Lake*, inuktitut *Qamani'tuaq*, 'der elva vidar seg ut') er ein innsjø i Canada. Han ligg i Nunavut, sentralt i landet. Han har ei flatevidd på 1 887 kvadratkilometer, og inneheld fleire bukter og øyer. Sjøen får vasstilførsel frå Thelonelva frå vest og Kazanelva frå sør. Det renn ut i Chesterfieldbukta. Busetnaden Baker Lake ligg nordvest for sjøen, ved munningen av Thelon.

Traktene rundt Bakersjøen er så godt som folketomme, med mindre enn to innbyggjarar per kvadratkilometer. Det finst to reinflokkar i området, Beverly- og Qamanirjuaq-karibuflokkane, i tillegg til anna arktisk dyreliv knytt til Nord-Canada.

Historie
--------

Tradisjonelt heldt ni ulike inuittiske grupper til i området. Fire av dei heldt til nord for dagens busetnad Baker Lake: Illuiliqmiut-, kihlirnirmiut-, hanningayuqmiut- og ukkuhiksalingmiutfolk. Frå aust til nordvest for sjøen heldt qairnirmiut- og hauniqturmiutfolk til. Akilinirmiutar heldt seg nordvest for sjøen, medan harvaqtuurmiutar og paalirmiutar heldt til sør for han.

Sjøen blei utforska i 1762 av William Christopher, som kom hit via Chesterfieldbukta. Den fyrste gongen styresmaktene slo seg ned her var i 1915, då Royal North-West Mounted Police skipa ein post ved austenden av vatnet. I 1916 skipa Hudson's Bay Company ein handelsstasjon ved Kazanelvedeltaet fram til 1930, då han blei flytta til den noverande staden sin, den noverande Baker Lake.

Kjelder
-------

1. ↑  «NASA Earth Observations: Population Density». NASA/SEDAC. Arkivert frå originalen 9. februar 2016. Henta 30. januar 2016.  Arkivert 2016-02-09 ved Wayback Machine.
2. ↑  «Orin Durey Intervention» (PDF). nunavut.ca. Henta 16. januar 2008. [*daud lenkje*]
3. ↑  «Baker Lake - The Hamlet», *web.archive.org*, 19. oktober 2007, arkivert frå originalen 19. oktober 2007, henta 25. november 2022

* *Denne artikkelen bygger på «Baker Lake, Nunavut (sjö)» frå Wikipedia på svensk og «Baker Lake (Nunavut)» frå Wikipedia på engelsk, den 25. november 2022.*

Bakgrunnsstoff
--------------

 Commons har multimedium som gjeld: **Bakersjøen i Nunavut**

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames

 |
78°10′40″N 15°06′45″E﻿

To av dei forfalne husa som enno står i Grumant.
**Grumantbyen** (eller **Grumant**) er ein fraflytta sovjetrussisk busetnad på Svalbard. Byen vart forlaten i 1961–62. Staden ligg like sørvest for Longyearbyen og nordaust for Colebukta i Isfjorden. «Grumant» var eit pomorsk toponym som tidlegare var brukt om heile Svalbard, og som kan vere ei forvansking av «Grønland».

Busetnaden her vart etablert i 1919. Gruva vart nedlagd i 1919, og opna på nytt i 1931. Det sovjetiske selskapet Arktikugol dreiv gruvedrift i Grumantdalen, men la ned drifta på grunn av vanskelege hamnetilhøve og fallande produksjon. Utskipninga av kol måtte derfor skje frå Colesbukta som fungerte som hamn for Grumantbyen på den måten at kolet varti transportert dit på en 40 cm smalspora jernbane. I etterkrigstida var Grumantbyen ei tid den største tettstaden på Svalbard med opptil 1200 innbyggjarar. Mens det ikkje er aktuelt å gjenoppta drifta i Grumantbyen, har det frå russisk side vore på tale å starte drift i Colesbukta samt å byggje veg derfrå til Barentsburg.

Tidlegare vart det også drive kvalfangst på staden. 

Over Grumantbyen ligg fjella Grønberget og Lindstrømfjellet.

Kjelder:
--------

* *Delar av denne artikkelen bygger på «Grumantbyen» frå Wikipedia på bokmål, den 10. juli 2009.*

* *The Place-Names of Svalbard* Skrifter nr 80 og 112 frå Norsk Polarinstitutt, 1942 og 1957 nyutgjeve 2001. ISBN 82-90307-82-9

|  |  |
| --- | --- |
| Autoritetsdata | 
* Store norske leksikon
* GeoNames

 |
Markering av verdas bokdag i Tunisia i 2012.
**Verdas bokdag** eller **verdas bok- og opphavrettsdag** er ei årleg markering for litteratur, forfattarar, illustratørar og opphavsrett halden av UNESCO. Dagen blir markert den 23. april, som er den tradisjonelle fødselsdagen til William Shakespeare, og dødsdagen til både Shakespeare og Miguel de Cervantes i 1616. Den internasjonale markeringa blei innstifta i 1995 på UNESCO si generalforsamling i Paris.

Nokre land markerer dagen på andre datoar, som den første torsdagen i mars i Storbritannia og Irland, og på 13. april i Sverige i dei åra dagen har falle samtidig med påske.

Noreg har delteke i feiringa av dagen sidan 1997. Bokhandlar, skular, bibliotek og samskipnader deltek i feiringa.

Bakgrunn
--------

23. april er jørgensdagen, som er blitt feira med bokgåver i Catalonia sidan tidleg på 1900-talet. 
Både Shakespeare, Cervantes og Inca Garcilaso de la Vega døydde rundt 23. april 1616 - Cervantes blei gravlagd denne dagen, medan Shakespeare døydde den 23. april etter den julianske kalenderen som blei brukt i England på den tida. 23. april er også døds- eller fødselsdag til forfattarar som Maurice Druon, Halldor Laxness, Vladimir Nabokov, Josep Pla og Manuel Mejía Vallejo.

Bakgrunnsstoff
--------------

* World Book and Copyright Day ved un.org

Kjelder
-------


* World Book and Copyright Day 23 April, un.org
* What is World Book Day?, worldbookday.com
* Världsbokdagen "flyttas" Arkivert 2011-04-17 ved Wayback Machine. dn.se

* *Denne artikkelen bygger på «World Book Day» frå Wikipedia på engelsk, den 23. april 2013.*
**Øystein Adilsson** var ein konge av Ynglingeætta, skildra hjå Snorre Sturlason og i Den eldste Noregshistoria. Øystein skal ha levd på den tida Rolv Krake fall. Han var son av kong Adils, som er nemnd i fleire kjelder.

Snorre fortel korleis Øystein rådde i ei tid med mykje ufred. Mellom anna hadde Øystein vanskar med ein kong Solve frå Nærøy, som hadde jord på Jylland og i Sverige. Solve kringsette halla til Øystein og brende han inne. 

Tjodolv frå Kvine segjer:

Øystein veit eg
enden fann
på live i Lovund,
so lagnaden vilde.
Og juten, kvad dei,
inne brende
Stor-kongen
med svia-menn.
Den som skogen
øyder av
på hovdingen fauk
i heimen hans eigin
då den trauste
timber-stogo
av kjempur full
yvi kongen brann.
Yngvar Øysteinsson hemna far sin, seier Snorre.

### Den eldste Noregshistoria

Etter denne framstillinga var det gautane som brende Øystein inne. "Juten" i kvadet over er mistydd av Snorre. Dette fell inn i ei problemstilling som og er nemnd i Béowulf, der det er strid mellom svear og gautar.
Koordinatar: 24°49′21″N 56°06′15″E﻿

**Hatta** er ein eksklave som høyrer til emiratet Dubai i Dei sameinte arabiske emirata, relativt høgt i Hajarfjella. Tradisjonelt har familiar frå Dubai reist til staden for å sleppe unna det ubehagelege heite sommarvêret på kysten. Han ligg søraust for hovudområdet til Dubai. Sidan tidleg i 1980-åra har Hatta vore ein populær utfluktsstad for utanlandske arbeidarar og lokale familiar. 

Hatta-dammen.
Hatta ligg kring 248 km aust for Dubai. Han har eit populært friluftsmusem med ei samling rekonstruerte gamle fjellbygningar. 

Den gamle landsbyen Hatta har to markante militærtårn frå 1700-talet og Juma-moskeen frå 1780, den eldste bygningen i Hatta. Det tradisjonelle vatningssystemet (falaj) er òg blitt restaurert. 

Hatta vart ein eksklave i Dubai seint på 1800-talet, då landsbyen Hajarain eller Hijrain i Wadi Hatta vart gjeven til sjeik Rashid I Maktoum, emiren i Dubai, av Turki bin Said, sultan av Flugat og Oman.

Kjelder
-------

* *Denne artikkelen bygger på «Hatta, United Arab Emirates» frå Wikipedia på engelsk, den 19. september 2016.*
	+ *Wikipedia på engelsk oppgav desse kjeldene:*

1. ↑  Al-Ulama, Hesam (June 1994). *The Federal Boundaries of Dei sameinte arabiske emirata* (PDF) (Ph.D). Durham University.